TOP ผนึก GPSC เซ็น “Private PPA” บนอาคารพื้นที่โรงกลั่นหวังลดต้นทุนพลังงาน
TOP ผนึก GPSC เซ็น “Private PPA” บนอาคารพื้นที่โรงกลั่นหวังลดต้นทุนพลังงาน
TOP ผนึก GPSC เซ็น “Private PPA” บนอาคารพื้นที่โรงกลั่นหวังลดต้นทุนพลังงาน
27 ส.ค. 2562

นายบัณฑิต ธรรมประจำจิต รองกรรมการผู้จัดการใหญ่อาวุโสด้านการกลั่นและปิโตรเคมี บริษัท ไทยออยล์ จำกัด (มหาชน) หรือ TOP และนายกุลพัฒน์ เพิ่มภูศรี ผู้จัดการทั่วไป บริษัท ผลิตไฟฟ้าและพลังงานร่วม จำกัด (CHPP) ซึ่งเป็นบริษัทในกลุ่มของ บริษัท โกลบอล เพาเวอร์  ซินเนอร์ยี่ จำกัด (มหาชน) หรือ GPSC ลงนามในสัญญาซื้อขายไฟฟ้าแบบ Private Power Purchase Agreement ในช่วงเช้าวันนี้
สำหรับโครงการผลิตไฟฟ้าพลังงานแสงอาทิตย์ เป็นความร่วมมือระหว่างไทยออยล์ และ CHPP เพื่อนำเทคโนโลยีผลิตไฟฟ้าพลังงานแสงอาทิตย์ มาติดตั้งที่อาคารวิศวกรรม ด้วยกำลังผลิต 500 กิโลวัตต์ และกลุ่มอาคารสำนักงาน ด้วยกำลังผลิต 600 กิโลวัตต์ สองอาคารเป็นอาคารปลูกสร้างใหม่บริเวณโรงกลั่นไทยออยล์ อำเภอศรีราชา จังหวัดชลบุรี โดยมีเป้าหมายในการเพิ่มประสิทธิภาพการใช้พลังงานและลดต้นทุนด้านพลังงาน ในสถานประกอบการ
โครงการนี้จัดเป็นโครงการนำร่องของไทยออยล์ ในการใช้พลังงานแสงอาทิตย์ซึ่งเป็นพลังงานหมุนเวียนที่สะอาดมาใช้ให้เกิดประโยชน์สูงสุด โดยจะมีการต่อยอดและขยายการใช้พลังงานสะอาดต่อไปในอนาคต